Μητροπολίτης Αδριανουπόλεως Αμφιλόχιος

Ο Αμφιλόχιος (κατά κόσμον Νικόλαος Στεργίου, Μέγαρα Αττικής, 6 Σεπτεμβρίου 1961) είναι ιεράρχης του Οικουμενικού Πατριαρχείου Κωνσταντινουπόλεως και κατέχει τη θέση του Μητροπολίτη Αδριανουπόλεως.

 Βιογραφία 
Ο κατά κόσμον Νικόλαος Στεργίου γεννήθηκε στα Μέγαρα Αττικής στις 6 Σεπτεμβρίου 1961. Σπούδασε Θεολογία στη Θεολογική Σχολή του Πανεπιστημίου Αθηνών. Το 1984 εκάρη μοναχός στην Πατριαρχική και Σταυροπηγιακή Ιερά Μονή Αγίας Παρασκευής στο Μάζι Μεγάρων, όπου ανέπτυξε πλούσιο πνευματικό έργο.

Την ίδια χρονιά (1984) χειροτονήθηκε διάκονος από τον Μητροπολίτη Μεγάρων και Σαλαμίνος Βαρθολομαίο, ενώ το 1987 χειροτονήθηκε πρεσβύτερος από τον ίδιο. Υπηρέτησε ως ιεροκήρυκας της ως άνω Μητροπόλεως.

Στις 18 Οκτωβρίου 2014 χειροτονήθηκε Μητροπολίτης Αδριανουπόλεως στον Πατριαρχικό Ναό Αγίου Γεωργίου στο Φανάρι Κωνσταντινουπόλεως.

Παραπομπές

 Δείτε επίσης 
 Μητρόπολη Αδριανουπόλεως
 Οικουμενικό Πατριαρχείο Κωνσταντινουπόλεως

Κατηγορία:Μητροπολίτες Αδριανουπόλεως